google/wiki40b huggingface dataset:
Γουλιέλμος του Μπάντεν (1792-1859)

Βιογραφία

Ήταν ο τέταρτος γιος του Καρόλου Φρειδερίκου πρίγκιπα του Μπάντεν και της Λουίζας-Καρολίνας, κόρης του αντισυνταγματάρχη Λουδοβίκου-Ερρίκου-Φιλίππου Γκάγιερ βαρόνου φον Γκάγιερσμπερκ. Ο γάμος ήταν μοργανατικός.
Το 1859 απεβίωσε στην Καρλσρούη σε ηλικία 67 ετών.
Γιαούρτι

Παρασκευή

Το γιαούρτι στη σπιτική του μορφή παράγεται με βράσιμο του γάλακτος σε ανοικτά δοχεία, ώστε να πραγματοποιείται ταυτόχρονα εξάτμιση του νερού και αποστείρωση του γάλακτος. Μετά τον βρασμό αφήνεται να κρυώσει μέχρι να φτάσει στη θερμοκρασία που είχε την ώρα της συλλογής του (αρμέγματος). Στη συνέχεια προστίθεται ήδη παρασκευασμένο γιαούρτι, σκεπάζεται και αφήνεται σε σχετικά θερμό περιβάλλον να κρυώσει με αργό ρυθμό για πολλές ώρες χωρίς να μετακινηθεί. Στο διάστημα αυτό υφίσταται ζύμωση, πήζει και κατόπιν είναι έτοιμο για κατανάλωση.
Τα βιομηχανοποιημένα γαλακτοκομεία προσθέτουν συνήθως στο αγελαδινό γάλα γαλακτούχα στερεά. Γάλα συμπυκνωμένο και αποστειρωμένο εμβολιάζεται με βακτήρια του Streptococcus thermophilus, Lactobacilus bulgaricus και Lactobacilus acidophilus. Μερικές φορές προστίθεται και μαγιά , ή αλλιώς πυτιά, που προκαλεί ζύμωση της λακτόζης. Το εμβολιασμένο γάλα που προκύπτει από την προηγούμενη διαδικασία επωάζεται τέσσερις με πέντε ώρες στους 43 ως 44 βαθμούς Κελσίου μέχρι να σχηματιστεί το πήγμα.  Τέλος πραγματοποιούνται αυτοματοποιημένες διαδικασίες συσκευασίας και ψύξης και το προϊόν είναι έτοιμο προς διάθεση στην αγορά. Το γιαούρτι επιβάλλεται να διατηρείται σε ψύξη συντήρησης (4 βαθμοί Κελσίου) στη διακίνηση και την αποθήκευσή του, μέχρι να καταναλωθεί.

Χρήσεις & παραδοσιακά τρόφιμα όπου χρησιμοποιείται

Το γιαούρτι είτε μόνο του είτε σε συνδυασμό με άλλες τροφές όπως το μέλι, τα δημητριακά και τα φρούτα αποτελεί εξαιρετικό γεύμα για πρωινό ή μεσημεριανό ή δείπνο. Στην Ελλάδα χρησιμοποιείται ως βασικό συστατικό στο τζατζίκι και ως επιδόρπιο με μέλι και καρύδια. Στην κουζίνα της ευρύτερης περιοχής της Μεσογείου θα το συναντήσουμε στο γιαουρτλού και ως συνοδευτικό σε πιλάφι, σε κεμπάμπ και σαλάτες.
Επίσης χρησιμοποιείται ως γαρνιτούρα σε μεζέδες, σούπες, φαγητά με όσπρια και στο χοιρινό κρέας. Σημαντική είναι και η παρουσία του στη ζαχαροπλαστική και πιο συγκεκριμένα στα κουλουράκια, στα κέικ, τις τούρτες και τα παγωτά. Τέλος χρησιμοποιείται ως πρόσθετο σε μαργαρίνες.
Το γιαούρτι αραιωμένο με κρύο νερό και λίγο αλάτι δίνει το ρόφημα αριάνι το οποίο είναι διάσημο στην Κεντρική Ασία, Μέση Ανατολή και Νότια Ευρώπη. Στην Ελλάδα είναι γνωστό στην περιοχή της Μακεδονίας και Θράκης.

Οφέλη για την υγεία

Το γιαούρτι είναι  ολιγοθερμιδική τροφή με σχετικά μικρή ποσότητα λιπαρών (ειδικότερα τα μη στραγγισμένα γιαούρτια). Βοηθάει στη σωστή λειτουργία του πεπτικού συστήματος καθώς τα ένζυμα που περιέχει διευκολύνουν την πέψη και βελτιώνουν την αφομοίωση των τροφών. Επίσης τα ζωντανά και ενεργά βακτήρια ασκούν θετική επίδραση στη μικροχλωρίδα του εντέρου και στην παραγωγή εντερικών αντισωμάτων. Ωστόσο, η κατανάλωση του σε υπερβολικές ποσότητες ή η κατανάλωση του από άτομα δυσανεκτικά στην λακτόζη, είναι ικανή να προκαλέσει ανεξέλεγκτες εντερικές κενώσεις. Συμβάλει στην διατήρηση της καλής υγείας του δέρματος. Περιέχει πρωτεΐνες, βιταμίνες του συμπλέγματος Β, φώσφορο, μαγνήσιο και κάλιο. Τέλος το γιαούρτι, επειδή παράγεται από γάλα, είναι πλούσιο σε ασβέστιο που βοηθά στην καλή υγεία των οστών.
2959 Σολ

Φυσικά χαρακτηριστικά

Η μέση διάμετρος του Σολ εκτιμάται σε 34,11 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0503. Ο Σολ περιστρέφεται γύρω από τον εαυτό του πιθανώς μία φορά κάθε 16 ώρες περίπου. Η μέση θερμοκρασία της επιφάνειάς του πρέπει να είναι μικρότερη των 120 βαθμών C υπό το μηδέν.
2622 Μπολζάνο

Φυσικά χαρακτηριστικά

Τα φυσικά χαρακτηριστικά του Μπολζάνο είναι άγνωστα.
Κλεμάν Μουαμπά

Πολιτική καριέρα

Γεννήθηκε στα τέλη του 1943 ή στις αρχές του 1944 στο Σιμπιτί. Υπηρέτησε ως υπουργός Οικονομικών επί προεδρίας του Πασκάλ Λισουμπά από τον Σεπτέμβριο του 1992 έως τον Ιούνιο του 1993. Ο Μουαμπά υπήρξε ηγετικό στέλεχος της Παναφρικανικής Ένωσης για την Κοινωνική Δημοκρατία (UPADS), το οποίο ήταν το κυβερνών κόμμα επί προεδρίας Λισουμπά και πήγε στην αντιπολίτευση μετά την απομάκρυνση του Λισούμπα και τον εμφύλιο πόλεμο του 1997.
Ο Μουαμπά υπήρξε ένα από τα πολλά κορυφαία στελέχη που υπηρέτησαν υπό τις διαταγές του Λισουμπά και αντιμετώπισε κατηγορίες για διαφθορά σε σχέση με την υπεξαίρεση χρημάτων από την πώληση του πετρελαίου, πολύ κάτω από την τιμή αγοράς προς την "Occidental Petroleum" , το 1993. Ωστόσο, στις 27 Δεκεμβρίου 2001 οι κατηγορίες εναντίον των Μουαμπά και Κλοντίν Μουναρί απορρίφθηκαν με την αιτιολογία ότι απλά εκτελούσαν διαταγές. Ο Λισουμπά και άλλα τέσσερα κορυφαία στελέχη δικάστηκαν ερήμην, καθώς είχαν εγκαταλείψει τη χώρα, όταν ο Λισουμπά εκδιώχθηκε, καταδικάστηκαν σε αρκετές δεκαετίες καταναγκαστικής εργασίας.
Στο πρώτο έκτακτο συνέδριο του UPADS, που πραγματοποιήθηκε στις 27-28 Δεκεμβρίου 2006, ο Μουαμπά εξελέγη ως ένας από τους 25 αντιπροέδρους του κόμματος.
Ο Μουαμπά ήρθε σε ρήξη με το κόμμα του κατά την περίοδο που προηγήθηκε του συνταγματικού δημοψηφίσματος του 2015, επιλέγοντας να πάρει μέρος σε έναν διάλογο υπό την αιγίδα της κυβέρνησης, την οποίο η αντιπολίτευση επέλεξε να μποϊκοτάρει, σχετικά με το θέμα της αλλαγής του συντάγματος. Το δημοψήφισμα, στο οποίο το UPADS αντιτάχθηκε, επέτρεψε στον Πρόεδρος Ντενί Σασού Νγκουέσσο να διεκδικήσει άαλλη μία θητεία στις προεδρικές εκλογές που διενεργήθηκαν τον Μάρτιο του 2016. Μετά την ορκωμοσία του για μία ακόμη θητεία στις 16 Απριλίου 2016, ο Σασού Νγκουέσσο διόρισε στην πρωθυπουργία τον Μουαμπά στις 23 Απριλίου.
Ο Μουαμπά ορίστηκε ως ο υποψήφιος του κυβερνώντος Εργατικού Κόμματος του Κονγκό (PCT) στην πόλη της Σιμπιτί για τις βουλευτικές εκλογές του Ιουλίου του 2017, παίρνοντας τη θέση του Τιερί Μουνγκαλά, υπουργού Επικοινωνιών. Ο Μουαμπά ήταν υποψήφιος χωρίς αντίπαλο στην εκλογική περιφέρεια. Μετά τις εκλογές, κατά τις οποίες το PCT κέρδισε την κοινοβουλευτική πλειοψηφία, ο Μουαμπά υπέβαλε την επίσημη (pro forma) παραίτηση της κυβέρνησής του, στις 16 Αυγούστου. Ως το παλαιότερο μέλος (πρύτανης δ'âge) η νεοεκλεγείσα εθνοσυνέλευση, προέδρευσε κατά την εκλογή του Προέδρου της Εθνικής Συνέλευσης στις 19 Αυγούστου 2017. Ο πρόεδρος Σασού Νγκουέσο επαναδιόρισε τον Μουαμπά ως πρωθυπουργό, στις 21 Αυγούστου. Η σύνθεση της νέας κυβέρνησης Μουαμπά ανακοινώθηκε στις 22 Αυγούστου, με το νέο κυβερνητικό σχήμα να αριθμεί λιγότερα μέλη σε σχέση με την προηγούμενη κυβέρνηση (35 μέλη σε σύγκριση με το 38). Παρ' όλ' αυτά, οι αλλαγές στη σύνθεση της κυβέρνησης θεωρήθηκαν μικρές.
Πατριάρχης Βουκουρεστίου Θεόκτιστος

Βιογραφία

Γεννήθηκε στις 7 Φεβρουαρίου 1915 στο Tocileni της επαρχίας Botoşani. Ήταν το δέκατο από τα έντεκα παιδιά του Dumitru και της Marghioala Arăpaşu.
Το 1928 έγινε δόκιμος και το 1935 εκάρη μοναχός. Το 1940 ξεκίνησε τις σπουδές του στη Θεολογική Σχολή του Πανεπιστημίου του Βουκουρεστίου, από την οποία αποφοίτησε το 1945. Την ίδια χρονιά χειροτονήθηκε ιερομόναχος και στάλθηκε στο Ιάσιο. Το 1946 έγινε Αρχιμανδρίτης και μεταξύ 1946 και 1947 σπούδασε Φιλοσοφία στο Πανεπιστήμιο του Ιασίου.
Το 1947 η Ιερά Σύνοδος της Εκκλησίας της Ρουμανίας του αφαίρεσε το οφφίκιο του Αρχιμανδρίτη, λόγω των φιλοκομμουνιστικών του απόψεων. Όταν η χώρα πέρασε στο κομμουνιστικό στρατόπεδο και οι νέες αρχές αντικατέστησαν τον Πατριάρχη Ειρηναίο (Irineu Mihălcescu) με τον Ιουστινιανό (Justinian Marina), επίσης φιλοκομμουνιστή κληρικό, ο Θεόκτιστος έγινε βοηθός του Πατριάρχη, γραμματέας της Ιεράς Συνόδου και Πρόεδρος του Θεολογικού Ινστιτούτου Βουκουρεστίου μεταξύ 1950 και 1954.
Το 1962 έγινε επίσκοπος Arad. Το 1963, μια απόπειρα να γίνει επικεφαλής της Ρουμανικής Εκκλησίας στις ΗΠΑ απέτυχε, καθώς δεν του χορηγήθηκε βίζα εισόδου. Το 1973 έγινε Αρχιεπίσκοπος Κραϊόβας και το 1977 Μητροπολίτης Μολδαβίας. Το 1981 δημιουργήθηκε σκάνδαλο, καθώς χρησιμοποίησε χρήματα της Εκκλησίας για να χρηματοδοτήσει την ποδοσφαιρική ομάδα του Πολυτεχνίου του Ιασίου.
Το 1986 έγινε Πατριάρχης Βουκουρεστίου και πάσης Ρουμανίας. Με το κομμουνιστικό καθεστώς είχε σχέσεις που μπορούν να χαρακτηριστούν αγαστές, καθώς συναίνεσε στην καταστροφή 26 ιστορικών ναών και αντάλλασσε επισκέψεις και δώρα με τον Νικολάε Τσαουσέσκου.
Μετά την Επανάσταση του 1989 παραιτήθηκε και κατέφυγε σε μοναστήρι. Τον Ιανουάριο του 1990 η Ιερά Σύνοδος δέχτηκε την παραίτησή του και συγκρότησε επιτροπή τοποτηρητείας μέχρι την εκλογή νέου Πατριάρχη. Όμως, η νέα Κυβέρνηση της χώρας υπό τον Ίον Ιλιέσκου τον κάλεσε να επιστρέψει, οπότε επανήλθε στην Πατριαρχεία το Μάρτιο του ίδιου έτους. Παρέμεινε Πατριάρχης μέχρι το θάνατό του, στις 30 Ιουλίου 2007, σε ηλικία 92 ετών.

Κατηγορίες

Κατόπιν των φημολογούμενων σχέσεών του με το κομμουνιστικό καθεστώς, είχε δεχτεί κατά καιρούς επιθέσεις από το ρουμάνικο τύπο, ο οποίος τον κατηγόρησε ότι ήταν πράκτορας της Σεκουριτάτε, της μυστικής υπηρεσίας του κομμουνιστικού καθεστώτος, ομοφυλόφιλος, μέλος νεοναζιστικής ομάδας που κατέστρεψε συναγωγή του Βουκουρεστίου, κ.ά. Ο τύπος στήριζε τις κατηγορίες επικαλούμενος αρχεία της Σεκουριτάτε, ενώ η πάγια απάντηση της Εκκλησίας ήταν ότι πρόκειται για συκοφαντίες κατασκευασμένες από τους Σοβιετικούς, με σκοπό να καταστρέψουν την Εκκλησία της Ρουμανίας.
Τον Φεβρουάριο του 2000, ο Πατριάρχης Θεόκτιστος ζήτησε συγγνώμη από το ρουμανικό λαό για όσα αυτός υπέφερε κατά τα χρόνια του κομμουνιστικού καθεστώτος. Στις ίδιες του δηλώσεις επεσήμανε ότι υπήρξε πράγματι έλλειψη σθένους από την πλευρά του για την προάσπιση της Εκκλησίας και του ποιμνίου του, κάτι που είχε ερμηνευτεί από το ρουμανικό λαό ως συνεργασία της Εκκλησίας με το καθεστώς.
Σατόσι Τατζίρι

Ζωή και καριέρα

Ο Τατζίρι μεγάλωσε στα προάστια του Τόκιο και διασκέδαζε συλλέγοντας έντομα. Λίγο καιρό αργότερα, η περιοχή που έμενε, δασώδης και πράσινη, γέμισε από πολυκατοικίες και μαγαζιά, κάτι που τον εμπόδισε από τη συνέχιση της ενασχόλησής του αυτής. Η ιδέα της "γέννησης" των δημοφιλών πλασμάτων Πόκεμον του ήρθε, όσο έπαιζε ηλεκτρονικά παιχνίδια.
Στα παιχνίδια Πόκεμον, ο στόχος είναι να πιάσει ο παίκτης κάποια πλάσματα και να νικήσει άλλους εκπαιδευτές. Αυτή η ιδέα πήγαζε από την προτίμηση του Τατζίρι στη συλλογή εντόμων. Το 1982, ο Τατζίρι μαζί με δύο φίλους του εξέδιδαν ένα περιοδικό με τίτλο "Game Freak". Ο λόγος για τον οποίο ασχολήθηκε με τα ηλεκτρονικά ήταν γιατί ένας φίλος του πήρε μέρος σε διαγωνισμό και κέρδισε. Το έπαθλο του ήταν να φτιάξει ένα δικό του βιντεοπαιχνίδι. Έτσι ο Τατζίρι και οι φίλοι του έφτιαξαν την "Game Freak", η οποία πήρε το όνομά της από το περιοδικό που εξέδιδαν.
Τα επόμενα έξι χρόνια ο Τατζίρι ασχολήθηκε με την δημιουργία των παιχνιδιών Πόκεμον και συγκεκριμένα του πήρε χρόνο να ολοκληρώσει τον Mew, ένα μυθικό Πόκεμον που εμφανίζεται μόνο στις Κόκκινη/Μπλε/Κίτρινη εκδόσεις των παιχνιδιών Πόκεμον για το Game Boy της Nintendo.
Μεθανικός προπυλεστέρας

Εστεροποίηση

Ο μεθανικός προπυλεστέρας μπορεί να παραχθεί με αντίδραση εστεροποίησης προπανόλης-1 (CH₃CH₂CH₂OH) και μεθανικού οξέος (HCOOH) σε όξινο περιβάλλον:

Αλκυλίωση

Ο μεθανικός προπυλεστέρας μπορεί να παραχθεί με αντίδραση αλκυλίωσης μεθανικού νατρίου (HCOONa) με προπυλαλογονίδιο (CH₃CH₂CH₂X):

Ακυλίωση

Ο μεθανικός προπυλεστέρας μπορεί να παραχθεί με αντίδραση ακυλίωσης προπανόλης-1 (CH₃CH₂CH₂OH), με τις ακόλουθες χημικές ενώσεις:
1. Με φορμυλαλογονίδιο (HCOX):
2. Με ανθρακικό οξύ (H₂CO₃):
3. Με άλλον μεθανικό αλκυλεστέρα (μετεστεροποίηση, HCOOR):
4. Με κετένη (H₂C=C=O):

Σαπωνοποίηση

O μεθανικός προπυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας μεθανικό νάτριο (HCOONa) και προπανόλη-1 (CH₃CH₂CH₂OH):

Μετεστεροποίηση

O μεθανικός προπυλεστέρας δίνει αντίδραση μετεστεροποίησης με αλκοόλη (ROH), σχηματίζοντας μεθανικό αλκυλεστέρα και προπανόλη-1:

Αμμωνιόλυση

O μεθανικός προπυλεστέρας δίνει αντίδραση αμμωνιόλυσης με αμμωνία (NH₃), σχηματίζοντας μεθαναμίδιο (HCONH₂) και προπανόλη-1 (CH₃CH₂CH₂OH):

Επίδραση οργανομαγνησιακών ενώσεων

O μεθανικός προπυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας αλδεΰδη (RCHO) και προπυλομαγνησιοαλογονίδιο (CH₃CH₂CH₂OMgX):

Αναγωγή

O μεθανικός προπυλεστέρας δίνει αντιδράσεις οξειδοαναγωγής, σχηματίζοντας μεθανόλη (CH₃OH) και προπανόλη-1 (CH₃CH₂CH₂OH):
1. Με νάτριο (Na) και αιθανόλη (CH₃CH₂OH):
2. Με διυδρογόνο (H₂) και νικέλιο (Ni):
3. Με λιθιοαργιλιοτετραϋδρίδιο (LiAlH₄):

Συμπύκνωση

O μεθανικός προπυλεστέρας δίνει χημική αντίδραση συμπύκνωσης με επίδραση νατρίου σε απρωτικούς διαλύτες, σχηματίζοντας αιθανοδιάλη και προπανολικό νάτριο (CH₃CH₂CH₂ONa):
Βασίλης Ράπανος

Βιογραφικά στοιχεία

Γεννήθηκε στην Κω το 1947. Σπούδασε Οικονομικές Επιστήμες & Διοίκηση Επιχειρήσεων στην Ανωτάτη Σχολή Οικονομικών και Εμπορικών Επιστημών (ΑΣΟΕΕ), από όπου έλαβε το πτυχίο του το 1975. Κατέχει επίσης μεταπτυχιακό δίπλωμα στα Οικονομικά από το Πανεπιστήμιο Λέικχεντ του Καναδά (1977) και διδακτορικό δίπλωμα από το Πανεπιστήμιο Κουίνς του Καναδά (1982). Κατά τη διάρκεια της δικτατορίας φυλακίστηκε για τέσσερα χρόνια εξ' αιτίας της αντιδικτατορικής του δράσης.
Έχει διατελέσει Υποδιοικητής και Διοικητής της Κτηματικής Τράπεζας της Ελλάδος (1995 - 1998), Πρόεδρος του Διοικητικού Συμβουλίου του ΟΤΕ (1998 - 2000), Πρόεδρος του Συμβουλίου Οικονομικών Εμπειρογνωμόνων στο Υπουργείο Οικονομίας και Οικονομικών (2000 - 2004) και Πρόεδρος του Διοικητικού Συμβουλίου της Εθνικής Τράπεζας της Ελλάδος και της Ελληνικής Ένωσης Τραπεζών (2009 - 2012). Ήταν ένα από τα μέλη του Υπουργείου Οικονομικών που συνέβαλε και προετοίμασε την είσοδο της Ελλάδας στην Ευρωζώνη. Έχει υπηρετήσει επίσης ως σύμβουλος στις αντιπροσωπείες της Ελλάδα στην Ευρωπαϊκή Ένωση, τον Οργανισμό Οικονομικής Συνεργασίας και Ανάπτυξης (ΟΟΣΑ) και στο Κέντρο Προγραμματισμού και Οικονομικών Ερευνών. 
Από το 1992 είναι καθηγητής Δημόσιας Οικονομικής στο Τμήμα Οικονομικών Επιστημών του Πανεπιστημίου Αθηνών και Πρόεδρος του Διοικητικού Συμβουλίου της Alpha Bank.
Στις 21 Ιουνίου 2012, ανακοινώθηκε η συμμετοχή του στην Κυβέρνηση του Αντώνη Σαμαρά, αναλαμβάνοντας το Υπουργείο Οικονομικών της Ελλάδας. Λίγες μέρες αργότερα, στις 25 Ιουνίου αναγκάστηκε για λόγους υγείας να αρνηθεί τη θέση, πριν ακόμα ορκιστεί.
Έχει συγγράψει και συμμετάσχει σε αρκετά συγγράματα σχετικά με τα οικονομικά.
NGC 2346

To NGC 2346 (γνωστό και ως Νεφέλωμα Πεταλούδα) είναι πλανητικό νεφέλωμα κοντά στον ουράνιο ισημερινό το οποίο βρίσκεται στον αστερισμό Μονόκερως. Είναι φωτεινό και ευκρινές ουράνιο σώμα που έχουν μελετήσει εκτενώς οι αστρονόμοι.
Στα αξιοσημείωτα χαρακτηριστικά του NGC 2346 περιλαμβάνονται ο ασυνήθιστα ψυχρός φασματοσκοπικά διπλός κεντρικός αστέρας του, καθώς και το ασυνήθιστο σχήμα του.
Ο διπλός αστέρας έχει περίοδο δεκαέξι περίπου ημερών και είναι επίσης μεταβλητός αστέρας, εξαιτίας της ύπαρξης νεφών σκόνης σε τροχιά γύρω του. Η σκόνη θερμαίνεται από τον αστέρα και αυτός είναι ο λόγος που το νεφέλωμα είναι ασυνήθιστα λαμπρό στο υπέρυθρο μέρος του φάσματος.
1516 Ανρύ

Φυσικά χαρακτηριστικά

Η μέση διάμετρος του Ανρύ εκτιμάται σε 19,92 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,054 ± 0,011. Ο Ανρύ περιστρέφεται γύρω από τον εαυτό του μία φορά κάθε 12 ως 22 ώρες περίπου.
Ιωάννης Κασουλίδης

Βιογραφικά στοιχεία

Ο Ιωάννης Κασουλίδης γεννήθηκε στη Λευκωσία στις 10 Αυγούστου 1948. Ομιλεί, πέρα από την ελληνική, την αγγλική, τη γαλλική και τη γερμανική γλώσσα. Σπούδασε ιατρική στο Πανεπιστήμιο της Λυών και ειδικεύτηκε στη γηριατρική στο Λονδίνο.
Είναι νυμφευμένος με την Έμη Κασουλίδη και έχει μία κόρη.

Πολιτική διαδρομή

Διετέλεσε πρόεδρος της Νεολαίας του Δημοκρατικού Συναγερμού (ΝΕΔΗΣΥ).
Εκλέχτηκε βουλευτής στις βουλευτικές εκλογές του 1991 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων.
Στις 28 Φεβρουαρίου 1993 διορίστηκε Κυβερνητικός Εκπρόσωπος στην κυβέρνηση Γλαύκου Κληρίδη. Στις 9 Απριλίου 1997 ανέλαβε Υπουργός Εξωτερικών, θέση στην οποία παρέμεινε ως το 2003.
Στις ευρωεκλογές του 2004 εκλέχθηκε ευρωβουλευτής με τον ΔΗΣΥ για την περίοδο 2004-2009. Συμμετείχε στην πολιτική ομάδα του Ευρωπαϊκού Λαϊκού Κόμματος. Επανεξελέγη στις ευρωεκλογές του 2009.  Ήταν μέλος της Επιτροπής Εξωτερικών και αναπληρωματικό μέλος της Επιτροπής Μεταφορών. Ακόμη, ήταν επικεφαλής της ομάδας εργασίας για την Ευρωπαϊκή Πολιτική Γειτνίασης στη Μέση Ανατολή και Βόρεια Αφρική, της Ad Hoc Επιτροπής για τα Ανθρώπινα Δικαιώματα στη Δυτική Σαχάρα και αντιπρόεδρος στην Αντιπροσωπεία για τις σχέσεις με το Παλαιστινιακό Νομοθετικό Συμβούλιο. Διετέλεσε αντιπρόεδρος της κοινοβουλευτικής ομάδας του Ευρωπαϊκού Λαϊκού Κόμματος, αρμόδιος για τις Εξωτερικές Υποθέσεις. Ήταν μέλος της Αντιπροσωπείας στην Ευρωμεσογειακή Κοινοβουλευτική Συνέλευση και Συντονιστής των Μελών του Ευρωπαϊκού Λαϊκού Κόμματος για θέματα Μετανάστευσης και Πολιτιστικού Διαλόγου. Ακόμη, ήταν πρόεδρος της Ομάδας Φίλων της Κοινοπολιτείας.
Διεκδίκησε το αξίωμα του προέδρου της Κυπριακής Δημοκρατίας στις προεδρικές εκλογές του 2008, στηριζόμενος από τον ΔΗΣΥ. Στον α΄ γύρο πήρε το υψηλότερο ποσοστό. Ωστόσο, στον β΄ γύρο περιορίστηκε στη δεύτερη θέση και δεν εξελέγη.
Την 1η Μαρτίου 2013 διορίστηκε Υπουργός Εξωτερικών στην κυβέρνηση Νίκου Αναστασιάδη. Τον Φεβρουάριο του 2018, μετά από δική του απόφαση, αποχώρησε από τη θέση του υπουργού δηλώνοντας και την αποχώρηση του από την πολιτική.

Συγγραφικό έργο

Ο Ιωάννης Κασουλίδης έχεις συγγράψει βιβλίο με τίτλο Κύπρος - Ε.Ε. Η ένταξη όπως την έζησα.
Ε.Σ.ΚΑ. Θεσσαλίας 2012-2013

Η αγωνιστική δράση στα Πρωταθλήματα της Ένωσης Σωματείων Καλαθοσφαίρισης Θεσσαλίας έλαβε χώρα από το φθινόπωρο του 2012 μέχρι την άνοιξη του 2013. Διοργανώθηκαν αγώνες στο επίπεδο όλων των ηλικιακών ομάδων, ανδρών και γυναικών, καθώς και διοργάνωση Κυπέλλου.

Α1 Κατηγορία Ανδρών

Η κλήρωση των αγώνων του Πρωταθλήματος πραγματοποιήθηκε στις 23 Σεπτεμβρίου 2013 στη Λάρισα. Τα σωματεία, χωρισμένα σε δύο ομίλους, αναμετρήθηκαν μεταξύ τους από δύο φορές, εντός κι εκτός έδρας.
Μετά την ολοκλήρωση της Κανονικής Περιόδου ακολούθησε διαδικασία play-off σε ουδέτερα γήπεδα όπου τα δύο πρώτα σωματεία του κάθε ομίλου συναντήθηκαν σε νοκ-αουτ αγώνες χιαστί, ήτοι το πρώτο σωματείο του Α' Ομίλου με το δεύτερο του Β' Ομίλου και το πρώτο σωματείο του Β' Ομίλου με το δεύτερο του Α' Ομίλου. Για την ανάδειξη του Πρωταθλητή ακολούθησε τελικός μεταξύ των νικητών.
Ο Πρωταθλητής, σύμφωνα με την προκήρυξη πρωταθλήματος της Γ' Εθνικής Κατηγορίας της Ε.Ο.Κ., ανήλθε στα εθνικά πρωταθλήματα. Αν από τη Γ' Εθνική δεν υποβιβαστεί κανένα σωματείο της Θεσσαλίας τότε θα υποβιβαστούν τρία σωματεία στην Α2, ήτοι τα τελευταία σωματεία της βαθμολογίας εκάστου ομίλου και ο ηττημένος του αγώνα κατάταξης μεταξύ των  προτελευταίων εκάστου ομίλου. Αν από την Γ΄ Εθνική υποβιβαστεί ένα ή περισσότερα σωματεία της Θεσσαλίας τότε θα υποβιβαστούν τέσσερα σωματεία, ήτοι τα δυο τελευταία εκάστου ομίλου.

Play-Off

Μετά την ολοκλήρωση της Κανονικής Περιόδου ακολούθησε διαδικασία play-off σε ουδέτερα γήπεδα όπου τα δύο πρώτα σωματεία του κάθε ομίλου συναντήθηκαν σε νοκ-αουτ αγώνες χιαστί, ήτοι το πρώτο σωματείο του Α' Ομίλου με το δεύτερο του Β' Ομίλου και το πρώτο σωματείο του Β' Ομίλου με το δεύτερο του Α' Ομίλου. Για την ανάδειξη του Πρωταθλητή ακολούθησε τελικός μεταξύ των νικητών. Πρωταθλήτρια ομάδα αναδείχθηκε για τρίτη φορά στην ιστορία της η Α.Ε. Λάρισας, η οποία επέστρεψε στις Εθνικές Κατηγορίες.

Α2 Κατηγορία Ανδρών

Η κλήρωση των αγώνων του Πρωταθλήματος πραγματοποιήθηκε στις 23 Σεπτεμβρίου 2013 στη Λάρισα. Τα σωματεία, χωρισμένα σε δύο ομίλους, αναμετρήθηκαν μεταξύ τους από δύο φορές, εντός κι εκτός έδρας.
Μετά την ολοκλήρωση της Κανονικής Περιόδου δεν πραγματοποιήθηκαν play-off, αλλά από κάθε όμιλο κέρδισαν την άνοδο οι δύο πρώτες ομάδες. Επιπλέον υποβιβάστηκε η τελευταία ομάδα από κάθε όμιλο.
Στις 13 Απριλίου 2013, σε ουδέτερη έδρα και σε νοκ-άουτ αγώνα, αναμετρήθηκαν οι κορυφαίοι των δύο ομίλων για την Ανάδειξη του Υπερπρωταθλητή της Α2 Κατηγορίας.
Πάνορμος Κυζίκου

Ιστορία

Οι πρώτες ενδείξεις για την κατοίκηση της πόλης ανάγονται  μεταξύ του 8ου και 9ου π.Χ. αιώνα. Ο πρώτος οικισμός ήταν ένας  "ασφαλής λιμένας"  εξ ου και η ονομασία Πάνορμος η οποία διατηρείται ως και σήμερα, με την ανάλογη παραφθορά, στα τουρκικά. Κατακτήθηκε από τον Μέγα Αλέξανδρο το 334 π.Χ., μετά πέρασε στην κυριαρχία των Ρωμαίων και κατόπιν έγινε τμήμα της Βυζαντινής Αυτοκρατορίας. Οι Βυζαντινοί την έχασαν το 1345 όταν έπεσε στα χέρια των Οθωμανών του Ορχάν. Με τη μεγάλη  πυρκαγιά του 1874  ολόκληρη η Πάνορμος καταστράφηκε. Μετά την πυρκαγιά ανοικοδομήθηκε σύμφωνα το ιπποδάμειο σύστημα. Με το τέλος του Ρωσοτουρκικού πολέμου του 1876- 1878 στην Πάνορμο εγκαταστάθηκαν Τάταροι από την Κριμαία, γεγονός που άλλαξε την φυσιογνωμία της πόλης και οδήγησε στην αύξηση πληθυσμού της. Σύμφωνα με την οθωμανική απογραφή του 1901 η πόλη είχε περίπου 16.500 κατοίκους, από αυτούς οι περισσότεροι, 10.000 κάτοικοι, ήταν μουσουλμάνοι (Τούρκοι, Τάταροι, Κιρκάσιοι, Τσιγγάνοι), οι Έλληνες ήταν 5.800 και 630 ήταν από άλλες εθνότητες (Αρμένιοι, Εβραίοι κ.λπ.). Μετά την Μικρασιατική καταστροφή οι Έλληνες αναγκάστηκαν να εγκαταλείψουν την πόλη στις 17 Σεπτεμβρίου του 1922 όταν μαζί με το Γ΄ Σώμα Στρατού αποχώρησαν και πέρασαν στις απέναντι ακτές (Ραιδεστό) της Ανατολικής Θράκης.
Οι Έλληνες της Μπαντιρμά διέθεταν ακμάζουσα κοινότητα με τέσσερις εκκλησίες, ημιγυμνάσιο αρρένων, οικοτροφείο θηλέων, έντεκα πρωτοβάθμιες σχολές αρρένων και δύο θηλέων. Μετά τη συνθήκη της Λωζάνης, το 1922, οι Παντερμαλήδες προσέφυγαν σε διάφορες περιοχές της Βόρειας Ελλάδας, όπως η Θεσσαλονίκη, το Πολύκαστρο κ.α.
1695 Βάλμπεκ

Φυσικά χαρακτηριστικά

Η μέση διάμετρος του Βάλμπεκ εκτιμάται σε 19,62 χιλιόμετρα. O φασματικός τύπος του είναι Cg, ενώ το γεωμετρικό άλβεδό του είναι 0,0504 ± 0,005. Ο Βάλμπεκ περιστρέφεται γύρω από τον εαυτό του μία φορά κάθε 5 ώρες 9 λεπτά και 38,5 δευτερόλεπτα.
Βρετανία (Γαελική Αθλητική Ομοσπονδία)

Ιστορία

Η ιστορία του Επαρχιακού Συμβουλίου της Γαελικής Αθλητικής Ομοσπονδίας στη Βρετανία χρονολογείται από το 19ο αιώνα. Ο Σαμ Μαγκουάιρ ξεκίνησε την καριέρα του εδώ. Το παλιό Στάδιο Γουέμπλεϊ φιλοξένησε πολλούς αγώνες γαελικού ποδοσφαίρου και χέρλινγκ, ενώ ο πρώτοε αγώνας έλαβε χώρα το 1958.

Εγκαταστάσεις

Ενώ πολλά παιχνίδια της εβδομάδας και της Κυριακής παίζονται σε γήπεδα ράγκμπι ή αυτοσχέδια πάρκα, υπάρχουν ειδικοί γαελικά γήπεδα στην Αγγλία για τελικούς κυπέλλου και σημαντικούς διαεπαρχιακούς αγώνες. Τα δύο κυριότερα είναι το Emerald GAA Grounds, στο Ράισλιπ του Λονδίνου και το Πάιρκ να Εϊρέαν, στο Σόλιχαλ, κοντά στο Μπέρμιγχαμ.
Άργος Παιονίας

Το Άργος ήταν μια αρχαία ελληνική πόλη της αρχαίας Παιονίας. Βρισκόταν κοντά στις όχθες του ποταμού Αξιού και μεταξύ των πόλεων Στόβων και των Γουρβίτων. Οι κάτοικοι ήταν γνωστοί με την ονομασία Αργέσται. 
Στην πόλη αυτή ο Ρωμαίος ανθύπατος Ιούνιος Ρουφίνος (246 -8 μ.Χ.) βρήκε θεραπεία, όπως δείχνει μια στήλη που ανασκάφηκε εκεί και βρίσκεται σήμερα στο μουσείο του Τίτο Βέλες (αρχ. Βυλάζωρα):
"Λονδ . . .
ον Ἰούνιον
ἀνθύπατον
ἡ τῶν Ἀργεσ[τῶν]"
Στην θέση του αρχαίου παιονικού Άργους βρίσκεται το σημερινό Βοντοβράτι (Водоврати) της Βόρειας Μακεδονίας.
Ντέιβιντ Έμερι

Βιογραφία

Ο Ντέιβιντ Έμερι γεννήθηκε στις 18 Ιουλίου του 1944. Στις 15 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στα 400 μ. εμπόδια με χρόνο 48.12. Τέσσερα χρόνια αργότερα, στους Ολυμπιακούς Αγώνες του Μονάχου, τερμάτισε τρίτος με χρόνο 48.52. Στα 4x400 μ. ήταν πέμπτος το 1968, με χρόνο 3.01.21, και δεύτερο το 1972 με χρόνο 3.00.46.
Το 2003, ο Ντέιβιντ Έμερι ήταν μεταξύ των χρυσών ολυμπιονικών που ανακοίνωσαν τη συμπαράστασή τους στην εκστρατεία «Παρθενώνας 2004», που είχε ως στόχο την επιστροφή των γλυπτών του Παρθενώνα στην Αθήνα.
Το 2012, πρόσφερε τις υπηρεσίες του εθελοντικά στο πλαίσιο των Ολυμπιακών Αγώνων του Λονδίνου.